Нарочито се истакао 7. новембра 1941, када су четници Драже Михаиловића покушали да преотму Чачак од партизана. Митровић је, с Трнавским и Љубићким партизанским батаљоном и четом градске милиције, осујетио четнике у тој намери и они су морали да се повуку према Равној гори. У Првој непријатељској офанзиви немачка 113. пешадијска дивизија је успела да дође у Чачак и поново га окупирала 28. новембра 1941. године. Због брзине дејства ове дивизије, неки делови Чачанског партизанског одреда нису успели да се повуку, већ су остали у граду. Главнина одреда се повукла према Санџаку.